Document ID: /roh_data/filtered/fineweb-2-filterrobots_roh.jsonl.gz/62396

Susteni il museum!
Senza las contribuziuns da singuls savess il museum buca ademplir quella impurtonta incumbensa sco motor da cultura. Nus envidein vus da sustener la Cuort Ligia Grischa. Cun vossa contribuziun annuala da commember presteis vus in beinvegniu sustegn. Sco commember dalla Uniun da fauturs haveis vus entrada libra el museum. Vus vegnis envidai alla radunonza annuala ed haveis alura ina buna pusseivladadad da s‘entupar e sediscussiunar cun glieud da medema opiniun.
Uniun da fauturs Cuort Ligia Grischa
Il Museum Sursilvan Cuort Ligia Grischa vegn sustenius finazialmein dil Cantun Grischun, dalla Regiun Surselva, dalla vischnaunca da Trun, da Trun Turissem e dall’Uniun da fauturs. Quei sustegn ei indispensabels pil menaschi dil museum, pertgei il recav ord las entradas tonscha buc per garantir il manteniment dalla gronda casa ed dil contuorn.
L’Uniun da fauturs ei vegnida fundada igl onn 2003 cul scopo da promover en la populaziun las valetas culturalas e da sustener il Museum Sursilvan Cuort Ligia Grischa entras contribuziuns da commembers e donaziuns. Las contribuziuns finanzialas vegnan impundidas pil manteniment digl edifeci historic, per promover e far enconuschent l’instituziun e per realisar exposiziuns ed events.
Contribuziun da commembers
Commembers singuls CHF 50.-
Famiglias/ Conjugals CHF 75.-
Students/ scolars/ emprendists CHF 20.-
Fatschentas/ Vischnauncas CHF 100.-
Banca
IBAN <iban-pii>
Raiffeisenbank Disentis/Mustér, Konto Nr. 70-1479-0